**מוכרי הספרים**

מוכרי ספרים עתיקים הם אנשים שכל אחד מהם הוא קצת מלומד, קצת בלש וקצת איש עסקים. כמו החומרים שבהם הם עוסקים, יש בהם אנשים מסוגים שונים המתמחים בתחומי ידע רבים ומגוונים, והם ממלאים תפקיד בשימור ההיסטוריה, אף שאינם זוכים להערכה מספקת על כך. הסרט "מוכרי הספרים" מכניס את הצופים אל עולמם הקטן והמרתק, עולם המאוכלס באנשים אובססיביים, משכילים, אקסצנטריים וחולמניים.

סרט זה, שהופק בידי פארקר פוזי, מציג ראיונות עם כמה מהסוחרים החשובים ביותר בתחום כמו גם עם אספנים, בתי מכירות וסופרים כגון פראן לייבוביץ', סוזן אורלין, קווין יאנג וגיי טליז. הסרט מתאר באהבה את תרבות הספרים וחוקר ברצינות את עתידו של הספר בכלל. נוסף על כך הוא בוחן גם את השפעת הטכנולוגיה על המקצוע, את חשיבות הספרים כחפצים פיזיים, את דעיכתן של חנויות הספרים הישנים והנדירים, את השיגעון לאספנות ואת המצוד הבלתי פוסק אחר המציאה המופלאה הבאה.

מעניינת מכול היא ההצצה הנדירה ש"מוכרי הספרים" מציע על כמה ספרים ייחודיים וראויים לציון. עם הספרים המוצגים בסרט נמנים הספר היקר ביותר שנמכר אי פעם – "קודקס לסטר" של דה וינצ'י – כתבי יד של בורחס, כריכות משובצות אבנים יקרות, ספרים שכרוכים בבשר אדם, מסמכים מימי ראשית ההיפ-הופ, תיעוד קורותיה של משלחת לקוטב הצפוני שהתפרסם עם דגימה אמיתית של פרוות ממותה ורבים אחרים.

במאי: **ד. ו. יאנג**

מפיק: **דן וכסלר**

מפיקה: **ג'ודית' מזרחי**

מפיקה בפועל: **פארקר פוזי**

עוזרת מפיק: **דברה מקלוצ'י**

צלם ראשי: **פיטר בולטה**

מוזיקה: **דיוויד אולמן**